Document ID: 32009R0585

UREDBA KOMISIJE (ES) št. 585/2009
z dne 6. julija 2009
o določitvi izrednih ukrepov v zvezi s potrdili o nadomestilu za odobritev izvoznih nadomestil za nekatere kmetijske proizvode, izvožene kot blago, ki ni zajeto v Prilogi I k Pogodbi
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 3448/93 z dne 6. decembra 1993 o trgovinskih režimih za nekatero blago, pridobljeno s predelavo kmetijskih proizvodov (1), in zlasti prvega pododstavka člena 8(3) Uredbe,
ob upoštevanju naslednjega:
(1)
Uredba Komisije (ES) št. 1043/2005 z dne 30. junija 2005 o izvajanju Uredbe Sveta (ES) št. 3448/93 glede sistema dodeljevanja izvoznih nadomestil za nekatere kmetijske proizvode, izvožene kot blago, ki ni zajeto v Prilogi I k Pogodbi, in meril za določanje višine teh nadomestil (2) določa, da potrdila o nadomestilu, za katera se predloži vloga v skladu s členom 33(a) ali členom 38(a) najpozneje 7. novembra, veljajo do zadnjega dne desetega meseca po mesecu, v katerem je bila predložena vloga za izstavitev potrdila.
(2)
Uredba (ES) št. 1043/2005 še določa, da izdaja potrdila o nadomestilu imetnika zavezuje, da predloži vlogo za nadomestilo v višini zneska, za katerega je bilo izdano potrdilo za blago, izvoženo med veljavnostjo potrdila o nadomestilu.
(3)
Če obveznost do vložitve zahtevka za nadomestilo ni izpolnjena, zapade v plačilo varščina, enaka razliki med 95 % zneska, navedenega na potrdilu o nadomestilu, in zneskom, za katerega je bila dejansko predložena vloga. Zaradi gospodarske in finančne krize na trgu tretjih držav v proračunskem letu 2009 je bilo desetmesečno obdobje veljavnosti za nekatera potrdila o nadomestilu, izdana za blago, ki ni zajeto v Prilogi I k Pogodbi, ki so bila izdana za uporabo od 1. oktobra 2008, povezano z velikim tveganjem in negotovostjo za gospodarske subjekte. Ta povečana negotovost vpliva na skoraj ves izvoz, zajet s potrdili o nadomestilu, izdanimi za uporabo od 1. oktobra 2008. V nasprotju z osnovnim živilskim blagom večina blaga, ki ni zajeto v Prilogi I k Pogodbi in za katero se lahko izdajo izvozna nadomestila, niso osnovni proizvodi in zato nanje zmanjšanje potrošnje v državah uvoznicah še posebno vpliva.
(4)
Učinek finančne in gospodarske krize se od konca septembra 2008 jasno čuti. Zaradi krize se izvozniki blaga, zajetega s potrdili o nadomestilu, izdanimi za uporabo od 1. oktobra 2008 z desetmesečno veljavnostjo, ki naj bi zajela izvoz do konca julija 2009, sedaj spoprijemajo z razmerami, v katerih se vsa potrdila o nadomestilu, izdana za uporabo od 1. oktobra 2008, ne morejo polno uporabljati.
(5)
Zato je za omejitev škodljivega učinka na izvoznike z odstopanjem od člena 39(2) Uredbe (ES) št. 1043/2005 in člena 40(3) Uredbe Komisije (ES) št. 376/2008 z dne 23. aprila 2008 o določitvi skupnih podrobnih pravil za uporabo sistema uvoznih in izvoznih dovoljenj in potrdil o vnaprejšnji določitvi za kmetijske proizvode (3) treba zagotoviti podaljšanje veljavnosti potrdil o nadomestilu, za katera je bila v skladu s členom 33(a) ali členom 38(a) Uredbe (ES) št. 1043/2005 predložena vloga med 8. julijem in 26. septembrom 2008 za uporabo od 1. oktobra 2008, in sicer do 30. septembra 2009.
(6)
Določbe člena 40(3) Uredbe (ES) št. 376/2008 se v tem primeru ne smejo uporabiti, ker se veljavnost zadevnih potrdil o nadomestilu ne podaljšuje zaradi višje sile. Zato je potrebno izrecno odstopanje od člena 23(3) Uredbe (ES) št. 1043/2005, da se člen 40(3) Uredbe (ES) št. 376/2008 ne uporablja za ta primer.
(7)
Nekatera potrdila o nadomestilu z desetmesečno veljavnostjo, za katera je bila v skladu s členom 33(a) ali členom 38(a) Uredbe (ES) št. 1043/2005 predložena vloga med 8. julijem in 7. novembrom 2008, bodo do začetka veljavnosti te uredbe morda že vrnjena organu, ki je potrdilo izdal, v skladu s prvim odstavkom člena 45 Uredbe (ES) št. 1043/2005. Za zagotovitev enake obravnave vseh imetnikov potrdil o nadomestilu je organu, ki potrdilo izdaja, ustrezno omogočiti, da ponovno izda vrnjeno potrdilo ali izpisek iz potrdila in da ponovno pobere povezano varščino.
(8)
Ukrepi, predvideni s to uredbo, so v skladu z mnenjem Upravljalnega odbora za horizontalna vprašanja glede trgovine s proizvodi, pridobljenimi s predelavo kmetijskih pridelkov, ki niso navedeni v Prilogi I k Pogodbi -
SPREJELA NASLEDNJO UREDBO:
Člen 1
Z odstopanjem od drugega pododstavka člena 39(2) in člena 23(3) Uredbe št. 1043/2005 se za potrdila z desetmesečno veljavnostjo veljavnost potrdil o nadomestilu, za katera je bila predložena vloga med 8. julijem in 7. novembrom 2008 v skladu s členom 33(a) ali členom 38(a) Uredbe (ES) št. 1043/2005, podaljša do 30. septembra 2009.
Člen 2
Na pisno prošnjo imetnika potrdila se potrdila ali izpiski iz potrdila z desetmesečno veljavnostjo, za katera je bila predložena vloga med 8. julijem in 7. novembrom 2008 v skladu s členom 33(a) ali členom 38(a) Uredbe (ES) št. 1043/2005, ki so bila organu, ki jih je izdal, vrnjena pred začetkom veljavnosti te uredbe v skladu s prvim odstavkom člena 45 (ES) št. 1043/2005, ponovno izdajo za višino neporabljenih zneskov na potrdilu o nadomestilu, potem ko je organ, ki potrdilo izdaja, pobral varščino.
Člen 3
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 6. julija 2009

Labels: 2
17
19
3
6